open-index/open-wikipedia-markdown huggingface dataset:
Kariba(District)

**Kariba** ke kgaolo ya botlhophi ee mo letshitshing la lekadiba la Kariba( Lake Kariba) mo bophirima jwa Mashonanaland mo bokone jwa Zimbabwe go ralala molelwane wa Zambia. Kgaolo e ya botlhophi e akaretsa dikgotlana tsa selegae dile lesome le bobedi kana dikhansele mo Kariba Rural ee itsagaleng jaaka kgaolo potlana ya Ngaminyani(Ngaminyani Rural),dikgotla setoropo di ferabongwe mo Kariba Town e eleng toropo ya kgaolo. Ka ngwaga wa 2021, selekanyo sa batho mo kgaolong e, se ne sele kafa tlase ga dikete tsedi masome a marataro (60,000). Kariba Town ene ya agelwa kana ene e agelwa go fa boroko babereki ba ba neng ba aga letamo la Kariba( Kariba dam), le le ileng la wela ka ngwaga wa 1960 go thusa mafatshe a Zimbabwe le Zambia ka motlakase  oo fitlhwang ka metsi. Se gape sene sa tlisa go nna teng ga nngwe ya matshaa  a matona aa itiretsweng mo lefatsheng. Go nna teng ga letshaa la Kariba  go tlisetse kgolo mo mohameng wa ditlhapi lefa ntswa morago ga kwelotlase ya itsholelo ya lefatshe la  Zimbabwe , kgaolo e ya Kariba e ile ya nna yone ee ko tlase mo ditlhabololong  mo lefatsheng le. Kgaolwana ya Kariba gape ke nngwe ee kgethologileng thata mo Zimbabwe jaaka ka ngwaga wa 2002 gone go sena ditsela tse di tshetsweng sekonotere. Ditiro tsa konokono tsa itshetso di akaretsa  temo  yago jela mo gamong,go bapala ditlhapi le letsoma go fepa lelwapa fela eseng la thekiso. Kgaolo e ee akaretsang lefelo la diphologolo la  Matusandona(Matusandona National Park)  e aparetswe ke bogodu jwa diphologolo le ntwa magareng ga batho le diphologolo tsa naga.

## '''Metswedi'''
Ayutthaya Province Stadium

Ayutthaya Province Stadium  ke lebala la metshameko lele dirisediwang metshameko yotlhe mo kgaolong ya 

Ayutthaya, Phra Nakhon Si mo Thailand.  Mo bogompienong le dirisediwa thata metshameko ya kgwele ya dinao, gape ke legae la Ayutthaya United. Le tshola dikete tse thataro  (6,000) tsa batho.

### Metswedi
Qinisile Mabuza

**Qinisile Mabuza** ke moatlhodi wa Moswati, ke ene moatlhodi wa ntlha wa mosadi kwa Eswatini. E ne ele ene gape mme wa ntlha wa mosekisi ka nako e a neng a simola tiro ka ngwaga wa 1978.

## Tiro
Qinisile Mabuza e nnile e ne mme wa ntlha go nna mmueledi kwa Eswatini fa a ne a amogelwa mo go tsa molao ka ngwaga wa 1978, o ne a tswelela a ya go nna mme wa ntlha wa moatlhodi kwa lefatsheng leo. Ka ngwaga wa 2010, o ne a okametse tshwetso e e neng ya fa bomme ba Eswatini ditshwanelo tse di lekalekanang le tsa borre mo go tsa dithoto, a bua gore nako e fetile e le ntsi fa e sale go amogelwa molaomotheo wa Eswatini ka ngwaga wa 2005 go fetola melao go gagamaditswe, bogolo jang e e amang bomme ba ba sa leng ba faphelwa kwa thoko dingwaga di le dintsi mo dikarolong tse dintsi tsa molao. E ne e le ene fela mme wa Moswati wa matlhodi, le fa go ne ga thapiwa mme o mongwe morago. Mabuza o ne a le leloko la setlhopha se se neng se batlisisa dintlha se se neng sa tsaya loeto go ya kwa Zambia mo boemong jwa International Court of Justice go dira dipatlisiso ka dikgang tse di amang go seegelwa kwa thoko ga baatlhodi ba le bararo kwa lefatsheng leo.

Babegadikgang ba kwa Eswatini ba ne ba bega ka ngwaga wa 2014 gore Chief Justice Michael Ramodibedi o ne a ntshitse makwalo a taolo ya go tshwara baatlhodi bao, ebile a kopile mapodisi go ela tlhoko ditiro tsa ga Mabuza. Se se ne sa ganwa, mme ga buiwa gore ke phetolo ya bone mo go emeng kgatlhanong le go thapiwa ga moatlhodi o mmotlana Judge Mpendulo Simelane. Kgosi Mswati wa boraro o ne a ema nokeng Mabuza go nna moemedi wa lefatshe kwa Common Market for Eastern and Southern Africa (COMESA) court of Justice ka ngwaga wa 2015. Se se ne se le kgatlhanong le kgakololo ya ga Ramodibedi o neng a leka gore Simelane e nne ene a emelang lefatsheng la Eswatini kwa kgotlatshekelong. Mabuza o ne a tlhophiwa ele tlhogo ya COMESA court of instance ka Lwetse ngwaga ya 2016.

## Kitso Tlaleletso

* Bomme ba babueledi bantlha mo lefatsheng ka bophara

## Metswedi
Ted Wegert

**Theodore Addison Wegert** (Moranang a tlhola malatsi a le lesome le bosupa, 1932 -Tlhakole a tlhola malatsi a le lesome le boferabobedi, 1986)  e ne e le motshameki wa kgwele ya seAmerika (American football)  a tshameka kwa morago (running back) mo National Football League mo ditlhopheng tsa Philadelphia Eagles le Pittsburg Steelers. O tshameketse gape le ditlhopha tsa Buffalo Bills, Denver Broncos le New York Titans tsa American Football League. Wegert ga a tsena mmadikole.

## Kitso-Tlaleletso

* Other American Football League players

## Metswedi
Lance Alworth

**Lance Dwight Alworth** (o tshotswe ka Phatwe a tlhola ga raro, 1940), yo o neng a fiwa leina la matshamekwane (nickname) la "**Bambi**", ke motshameki wa kgwele ya seAmerika (American football) yo o neng a tshameka e le moamogedi wa ditlhago (wide receiver) a tshameketse setlhopha sa San Diego Chargers sa American Football League (AFL) le National Football League (NFL) le sa Dallas Cowboys sa NFL. Gantsi o lebiwa e le ene moamogedi wa ditlhago yo o gaisang botlhe wa nako tsotlhe, o tshamekile ditlha di le lesome le motso, go tswa ka ngwaga wa 1962 go tsena ka wa 1972, o ne a tlhophiwa go tsena mo Pro Football Hall of Fame ka ngwaga wa 1978. E ne ele ene motshameki wa ntlha go tsenngwa koo yo o neng tiro ya gagwe ya go tshameka e remeletse thata kwa AFL. Alworth gape ke leloko la College Football Hall of Fame. Batshameki ka ene ba ne ba mmitsa Bambi ka gore o ne a le sefatlhego se okareng sa lesea ebile a kgona go taboga jaaka deer.

## Botshelo jwa pele
A tsholetswe kwa Houston, Texas, Alworth o godiseditswe kwa Hog Chain, Mississippi. O tshamekile kgwele ya seAmerika kwa Brookhaven High School pele ga a ya go tsena kwa University of Arkansas. Fa a le kwa sekolong se segolwane, o ne a amogela mafoko a le lesome le botlhano. Kgaitsadie Alworth, Ann o ne a le bonako thata mo mabelong a 50 le 70 yards mo a neng a laletswa go tsenelela diteko tsa Olympic Games, le fa a ne a ganana le taletso eo. Morago ga sekolo se segolwane, Alworth o ne a neelwa dikonteraka tsa baseball ke setlhopha sa New York Yankees le sa Pittsburgh Pirates.

## Botshelo jwa gagwe
Alworth le mosadi wa gagwe wa boraro ebong Laura, yo a mo nyetseng ka ngwaga wa 1997, ba nna kwa San Diego. O na le bana ba le barataro, a le mongwe o tlhokafetse e santse e le lesea.

Fa dingwaga tsa bo 1980 di simologa, Alworth o ne a tlhama All-Aboard Mini Storage, e e neng e na le mabeelo go ralala California. O ne a rekisa kompone eo ka ngwaga wa 2013 a e rekisetsa ba Extra Space Storage ka madi a kanang ka didikadike di le lekgolo le masome a ferabongwe le metso ele merataro ya didolara ($196 million).

Mosadi wa ga Alworth wa ntlha  yo o neng a bidiwa Betty Jeanne Allen, o ne ya re moragonyana a nyalwa ke Governer ya Arkansas ebong Jim Guy Tucker. Ngwana-wa-ngwana wa ga Alworth, Brian Driscoll, ke motshameka pele wa ka ha moleng kwa University  of California, Berkeley.

## Kitso-Tlaleletso

* List of NCAA major college yearly punt and kickoff return leaders
* List of American Football League players

## Metswedi
Willie West

**Willie Tennyson West** o belegwe ka kgwedi ya  Motsheganong a tlhola ga nngwe ka ngwaga wa 1938, ke motshameki wa kgwele ya dinao ya Amerika yo o neng a tshameka jaaka mosireletsi. O ne a tshameka dingwaga di le robongwe e le tiro, mo NFL St. Louis Cardinals; le American Football League (AFL) ya Buffalo Bills, Denver Broncos, New York Jets, le Miami Dolphins. E ne e le AFL All-Star ya Bills ka ngwaga wa 1963, le ya Dolphins ka ngwaga wa 1966. E rile ka kgwedi ya Ngwanatsele a tlhola ga bedi ka ngwaga wa 2007, o ne a tsenngwa mo ntlo lehalahaleng la Bakwaledi ya Metshameko, ya  Yunibesithi ya Oregon.

## Bona gape

* Lenaane la batshameki ba American Football League.
Sid Blanks

**Sidney Blanks** (Moranang a tlhola masome a mabedi le boferabongwe, 1941-Sedimonthole a tlhola maalastsi a le lesome le bobedi, 2021) e ne e le motshameki wa kgwele ya seAmerica (American football) a tshameka kwa morago (running back) mo American Football League (AFL) le National Football League (NFL). O tshamekile kgwele ya Mmadikole (college football) kwa Texas A&I ebile e ne ele ene motshameki wa ntlha-ntlha wa motho-montsho go tshameka mo Lone Star Conference.

## Tiro ya kgwele ya Mmadikole
Motshameka morago (halfback), Blanks o tshamekile kgwele ya Mmadikole kwa Texas A&I University. Blanks e ne e le leloko la All-American kwa Texas A&I Javelinas go tswa ka 1960 go fitlha ka 1963. O ne a tsenngwa mo Texas A&I Hall of Fame ka 1981. Ka 2002 o ne a tsenngwa mo Lone Star Conference Hall of fame.

Blanks o ne a tsisiwa ke mokatisi wa College Football Hall of Fame Gil Steinke ka 1960, e ne ele motshameki wa ntlha wa letso la African America go tshameka mo Lone Star Conference. E ne gape ele ene motshameki wa ntlha wa letso la African American go fiwa football scholarship kwa sekolong se se tlhakaneng kwa Texas.

## Tiro
O tshamekile kgwele ya gagwe ele tiro mo American Football League a tshamekela Houston Oilers go tswa ka 1964 go ema ka 1968. O tshameketse gape le Boston Patriots ya AFL ka 1969, le Patriots ya NFL ka 1970.

Blanks e ne ele AFL All-Star ka 1964.

## Botshelo jwa gagwe le Loso
Go tlotla " mampodi, mogaka  le mmuladitsela", toropo ya Del Rio e ne ya reelela park ka Blanks go bapa le San felipe Creek ka 2015.

Ngwana wa ga Blanks ebong Lance, e ne e le moitseanape wa ESPN, ele ralekgotla wa pele wa NBA ebile ele motshameki wa pele wa kgwele ya basketball kwa Amerika yo o neng a tlhophiwa mo tikologong ya ntlha ka NBA Draft ya 1990. Ngwana-wa-ngwana wa gagwe Riley Banks e ne e le four-star recruit kwa setlhopheng sa tennis kwa University of Virginia ebile ke motlhami wa Woke Beauty.

O tlhokafetse kwa Webster, Texas ka Sedimonthole a tlhola malatsi a le lesome le bobedi ka ngwaga wa 2021, a le dingwaga tse masome a ferabobedi.

## Kitso-Tlaleletso

* List of American Football League players

## Metswedi
Nemiah Wilson

**Nemiah Wilson** (o tshotswe ka Moranang a tlhola ga rataro, 1943) ke motshameki wa pele wa kgwele ya seAmerika (American Football) yo e neng ele motshameka morago (defensive back) mo American Football League (AFL) le National Football League (NFL). O tshamekile kgwele ya seAmerika ya mmadikole (college football) mo setlhopheng sa Grambling State Tigers, a tshameka ele ga tiro mo AFL mo setlhopheng sa Denver Broncos go tswa ka 1965 go fitlha ka 1967, go tswa foo a tshamekela setlhopha sa AFL sa Oakland Raiders ka ngwaga wa 1968 go fitlha ka 1974, nako e e akaretsang ngwaga wa 1970, fa AFL le NFL le di kopanngwa. O feditse tiro ya gagwe ya go tshameka ka go tshameka setlha sa bofelofelo kwa setlhopheng sa Chicago Bears ka 1975. E ne ele motshameki yo mogolo go ba feta botlhe mo American Football League All-Star ka ngwaga wa 1967.

## Metswedi
Jerry Tarr

**Gerald LaVern Tarr** (o tshotswe ka Phatwe a tlhola masome a mabedi le bosupa, 1939) ke motshameki wa pele wa kgwele ya Mmadikole le kgwele ya seAmerika (American football) yo o tshamekileng setlha se le sengwe sa American Football League (AFL) sa (1962) a tshamekela Denver Broncos. Tarr gape o ne a atlegile e le motabogi wa Mmadikole (track and field).

Tarr o tsene kwa University of Oregon, kwa a neng a tshameka gabedi ele motshameki wa kgwele ya seAmerika le motabogi. Kwa go tsa mabelo, Tarr e ne e le leloko la setlhopha sa lebelo la neelano la 4 x 110 yard a na le Mike Gaechter, Harry Jerome, le Mel Renfro, se se neng sa baa rekote ya lefatshe ka 1962.

Lebelo la ga Tarr la mmannete e ne e le la 120-yard hurdles. E ne ele ene motabogi wa ntlha go fenya maemo a NCAA mo high hurdles a ipoeletsa ka tlhomagano, ka ngwaga tsa 1961 le 1962, ka go dira jalo, a thusa Oregon go fenya  NCAA Men's Outdoor Track and Field Championship ka 1962, e le lantlha.

Jaaka batabogi ka ene ba lebelo la neelano Renfro and Gaechter, Tarr o ne a tsaya tshwetso ya go tshameka kgwele ya seAmerika go na le go tswelela ka mabelo. O tshamekile setlha se le sengwe le Denver Broncos ya AFL.

Tarr ke leloko la University of Oregon Athletic Hall of Fame le Oregon Sports Hall of Fame.

## Metswedi

## Kitso-Tlaleletso

* Other American Football League players
George Tarasovic

**George Kenneth Tarasovic** (Motsheganong a tlhola ga rataro, 1930-Phalane a le masome a mabedi le bone, 

2019) e ne e le motshameki wa kgwele ya seAmerika (American football) wa tlholego ya Rusyn kana Slovak. O tshamekile kgwele ya Mmadikole kwa Boston College Eagles le LSU Tigers. O tshamekile dingwaga tse lesome le botlhano mo National Football League (NFL) le Pittsburgh Steelers, Philadelphia Eagles le Denver Broncos.

Lelwapa la ga rraagwe le ne le tlholega kwa motseng wa ko gompieno go bidiwang bokone jwa Slovakia, eleng bontlha bongwe jwa Austro-Hungarian Empire ya bogologolo.

## Tiro ya kgwele ya Mmadikole
Tarasovic o tshamekile setlha se le senngwe kwa Boston College pele ga a tswa mo sekolong ka mabaka a gagwe. Morago ga ngwaga wa Mmadikole, a fetola sekolo a ya kwa LSU. Fa a le kwa Tigers, o ne a lemogiwa e le motshameki wa mola ko pele wa All American  le Southeastern Conference all star ele motshameka morago (linebacker).

## Tiro ya kgwele
Tarasovic o ne a tlhophiwa mo tikologong ya bobedi ka 1952 NFL Draft ke setlhopha sa Pittsburgh Steelers. Mo setlheng sa gagwe sa ntlha, o ne a simolola metshameko e ferabongwe a tshamekela setlhopha sa Pittsburgh, a tshwara-gape di fumbles di le nne.

O tshamekile ditlha di le lesome le botlhano mo kgweleleng ya seAmerika ya Pro, a remeletse thata kwa National Football League kwa setlhopheng sa Pittsburgh Steelers. O tshamekile nakonyana le setlhopha sa NFL sa  Philadelphia Eagles le sa Denver Broncos sa American Football League.

Tarasovic o ne a bidiwa go tsena mo setlhopheng sa UPI 2nd team All-NFL ka 1959, gape ke leloko la Western Pennsylvania Football Hall of Fame. Motshameka morago wa pele wa New York Giants, Alex Webster, o ne a bitsa Tarasovic "mongwe wa batho ba ba thata go tshameka kgatlhanong nae."

## Botshelo jwa gagwe
Morwarraagwe George, Phil Tarasovic, e ne e le mokapoteni wa setlhopha sa kgwele ya seAmerika sa Yale ka 1955 ebile a ne a tlhophilwe ke ba Pittsburgh Steelers.

Ka nako ya tiro ya gagwe, Tarasovic o ne a supa kgatlhego mo go tsa sepolotiki, a kile a dira mo komiting ya Democratic Party. Ka 1963, o ne a tsenelela ditlhopho tsa justice of the peace kwa toropong ya bone, mme a fenngwa.

Fa a sena go togela tiro, Tarasovic a ya go nna kwa York, Pennsylvania. O ne a fudugela kwa Savannah, Georgia moragonyana, kwa a tlhokafaletseng teng ka Phalane a le masome a mabedi ka ngwaga wa 2019.

## Kitso-Tlaleletso

* List of American Football League players

## Metswedi
Jerry Stalcup

**Jerry Stalcup** (o tshotswe ka Ngwanatsele a le lesome le boferabongwe, 1938) ke motshameka morago wa pele wa National Football League (NFL). Stalcup o ne a tlhophiwa mo legatong la borataro la 1960 NFL Draft ke setlhopha sa Los Angeles Rams mme a tshameka setlha seo kwa setlhopheng seo. E ne ya re moragonyana a tlhophiwa ke ba Minnesota Vikings ka 1961 NFL Expansion Draft, mme a ya go tshamekela setlhopha sa Denver Broncos sa American Football league ditlha tse pedi. Ka 1965, o ne a boela kwa sekolong sa gagwe se se golwane kwa Rockford kwa a neng a dira e le defensive coordinator. Ka 1974, ene le mokatisi mogolo Robert Pellant ba etelela Rockford East go nna bommampodi ba state mo ngwageng wa ntlha wa metshameko ya mantshano a kgwele ya seAmerika ya dikolo tse di kgolwane e e neng e tshwaretswe kwa Illinois.

## Metswedi
Matt Snorton

**Hickman Matthew Snorton** (Tlhakole a le masome mabedi le borataro, 1942 – Sedimontlhole a le malatsi masome a mararo, 2016) e ne ele motshameki wa kgwele ya seAmerika (American football).

## Botshelo jwa pele
Fa Matt Snorton a santse e le ngwana yo monnye, ba lelwapa la gagwe ba ne ba fuduga kwa Kentucky ba fudugela kwa Detroit, Michigan, kwa Matt a neng a tsena sekolo se segolwane teng. O ne a na le talente ya go tshameka basketball, baseball, le kgwele ya seAmerika, le go tshameka mmino wa bente. Setlhopha sa sekolo seo sa baseball se ne sa fenya Detroit Public School League Championship ka 1959.

Morago ga foo, o ne a fiwa di scholarsip tsa kgwele ya seAmerika le tsa bente gotlhe le  tumalano ya tiro ya baseball.

## Tsa tiro
Snorton a ya go nna kwa Michigan State University, kwa a tshameketseng setlhopha sa Michigan State University Spartans football team go tswa ka 1961 go ema ka 1963. O ne a tlhophiwa ke ba Detroit Lions mo tikologong ya bobedi ya 1964 NFL Draft, mme a tlhopha go ya go tshamekela setlhopha sa Denver Broncos sa AFL, kwa a tshamekileng metshameko e le metlhano mo setlheng sa 1964. Morago ga foo, o nne a nna molebeledi wa tsa potako kwa Christian County, Kentucky.

Snorton o tlhokafetse ka kgwedi ya Sedimonthole e tlhola malatsi a le masome a mararo ka ngwaga wa 2016, a le dingwaga tse masome a supa le bone.

## Metswedi
Mack Air

**Mack Air** ke kompone ya sefofane sese direlang ko motseng wa Maun, mo Botswana. Kompone ya Mack Air e simolotse go direla ko bokone bophirima ja lehatshe la Botswana ka ngwaga wa 1994. Kompone ya Mack Air e ikaegile ka ditirelo tsago adimisa bapagami difofane, le tsedingwe jaaka go pega bapagami baba batang go ijesa nala lego iphokisa phefo mo lefaufaung,le go thusa batho baba thokang kalafi ya potako yatsa bongaka, lego fofisetsa bajanala ko mafelong a twaelesegileng ka bojanala mo Botswana le mafatshe a mabapi. Tse dingwe ditirelo tsa yone di akaretsa go isa bajanala ko mafelong a gwebang ka bojanala jaaka a boroko ko makgobokgobong a Okavango Delta lemo sekakeng sa Kalahari mo Botswana. 

Dikgatiso tsa metswediyadikgang ee sedimosetsang bajanala ka bojanala e papamaditse fa sefofane sa Mack Air se itsiwe sele boikanyo ebile ele nngwe ya dikompone tsadi fofane tsedi etsiweng ka go thusa bapalami kadi tirelo tsedi manonthontho, mme ebile esa amane le epe kgwebo ya bojanala tsedi thusang  bajanala ka boroko.  

### '''<u>Histori     </u>
Ka kgwedi ya Ferikgong ale borataro ( 6 January 2010) , sefofane sa modiro wa Cessna 208 sene sa nna lekotsi ee bakilweg kego retelelwa ga enjene ya sefofane  mogo feletseng go baka sefofane gore se wele fatshe mo goneng ga baka ditshenyo tsa sefofane se sena go emelela kwa Piajio Airstrip, Chiefs Island makgobokgobo a Okavangon Delta.
thumb|Mark Air Logo
Sefofane sene sa wela go bapa le molatswana wa noka mme sa petekologa . Kotsi ya sefofane ene ya golafatsa mokgweetsi wa sefofane, le bapagami bale batlhano, mme mongwe wa bone one a robega lehepapoo.   

Mokgweetsi le bapalami bane bane ba bona dithuso tsa potako mo ebileng bane ba ragogedisiwa ko dipateleng tsa Africa Borwa.   

### <u>'''Mafelo a sefofane se tsamayang ko go one'''  </u>

Mafelo a latelang ke mangwe a mafelo a sefofane sa Mack Air e pegang batho goya ko mafelong a farologanyeng gotsweng ka ngwaga wa 2022. 

* Kasane-Kasane Airport 

* Victoria Falls-Victoria Falls Airport

### <u>'''Difofane'''     </u>

* Cessna Citatation 
* Cessna 208 Grand Caravan EX 
* Cessna 2010 Centurion 
* GippsAero GA8 Airvan 

### Metswedi
Hal Smith (American football)

**Harold Wallace Smith Jr.** (o tshotswe ka Phalane a tlhola ga raro, 1935) ke motshameki wa pele wa kgwele ya seAmerika (American football) yo o neng a tshamekela Boston Patriots, Denver Broncos, le Oakland Raiders. O tshamekile kgwele ya Mmadikole (college football) kwa University of California, Los Angeles.

## Metswedi
Tom Smiley

**Tommie Belton Smiley, Jr.** (Tlhakole a le lesome le boferabobedi, 1944-Phalane a le lesome,2012) ke motshameki wa pele wa kgwele ya seAmerika (American football). Tom Smiley o ne a tshwara tlhago ya ntlha ya ditso tsa Cincinnati Bengals, kamogelo ya dikgato tse pedi (2-yard) go tswa kwa motshamekamoragong (quarterback) Dewey Warren ka Lwetse a tlhola ga rataro, 1968.

## Metswedi
Shirley Stelfox

**Shirley Rosemary Stelfox** (11 Moranang 1941 - 7 Sedimontlhole 2015) e ne e le motshameki wa ditshwantsho tsa motshikinyego Moesemane, yo o itsegeng ka go tshameka e le Edna Birch, motho yo o ratang maitsholo a a siameng mo motshamekong wa ITV *Emmerdale*, le ele Rose, kgaitsadie Hyacinth Bucket yo o ikgogomosang le yo o gatelelang mo karolong ya ntlha ya motseletsele wa metlae wa Keeping Up Appearances.

## Botshelo jwa pele
Bob Young (motshameki yo o tlhaselang)

**Robert Allen Young** (September 3, 1942 &#x2D; June 17, 1995) e ne e le motshameki o tshamekileng dingwaga di le lesome le borataro mo liking e kgolwane ya America e bitswang ka leina la National Football League (NFL).

## Tiro ya gagwe
O simolotse tiro ya gagwe le Denver Broncos, a tshameka dipaka di le tlhano. Le fa go ntse jalo, o itsege thata ka tiro ya gagwe le St. Louis Cardinals, koo ene le batlhasedi ba bangwe ba Cardinal ba tlotliwang ka go tlisa go tsholetsa ditshipi/go tsholetsa ditlhatlhobo tsa segompieno mo tsamaisong ya katiso ya NFL. O ne a tlhophiwa gabedi go nna Pro Bowls (1978 le 1979) mme o ne a tlhophilwe gape mo setlhopheng sa ntlha sa All-Pro ka 1979. Young oile a tsena ko Howard Payne University. E ne e le mogolowe Doug Young yo e neng e le mmampodi wa lefatshe makgetho a le mararo mo powerlifting.

Young o ne a tsaya karolo mo kgaisanong ya ntlha ya World's Strongest Man ka 1977, a fetsa a le mo maemong a bobedi, a latelana Bruce Wilhelm yo o tsholetsang ditshipi. O ile gape a fetsa mo maemong a botlhano mo World's Strongest Man ya 1979.

## Botshelo jwa gagwe
Young o tshotswe ka la 3 Setemere 1942, kwa Marshall, Texas, ke Richard le Laverne Young. O goletse kwa Brownwood, Texas koo a neng a tlhoma rekoto ya go betsa ka 1960(mo karolwaneng ya 4A). O ne a tshameka kgwele ya dinao kwa Yunibesithing ya Texas (1960) mme a fuduga ka 1961 go ya go nna gaufi le legae  la gagwe (Howard Payne University).

Morago ga tiro ya gagwe ya pro, Young o ne a nna mokatisi wa USFL go tloga ka 1982 go fitlha ka 1986 e le mokatisi wa Houston Gamblers. O ne a nna mokatisi wa setlhopha sa go tlhasela kwa Yunibesithing ya Houston go tloga ka 1987 go fitlha ka 1989, le kwa Houston Oilers go tloga ka 1990 go fitlha ka 1995. O ne a itsege jaaka Bob, e le monna yo mmele o motona ebile a ne a rata dijo thata, go ijesa monate, go tshega le go dira metlae.  Gape e ne e le motho yo o ratang itluso boduto ya kontle mme ebile a rata gore fa a sa tshameke kgwele ya dinao a bo a tshameka kolofo le go tshwara ditlhapi. &#x5B;**&#x5D;

## Bona gape

* Batshameki ba bangwe ba American Football League
Anthony Trevor Cope

**Anthony Trevor Cope** ene ele morutuntshi wa puo ya isizulu kwa sekolong sa ithutelo ditiro sa Natal (University of  Natal). Oile a dira diphetogo kana dipaakanyo mo thanoding ya Harry Camp Lugg’s ya  Magema Magwaza Fuse’s Abantu Abamnyama(1992), e ileng ya gatisewa ke University of Natal ka ngwaga wa 1979 jaaka The Black People and Whence they Came.

### Dikgatiso Tse Di Tlhophilweng

* Izibongo. Zulu praise-poems. Collected by James Stuart. Translated by Daniel Malcolm. Edited with introductions and annotations by Anthony Trevor Cope. Clarendon Press, Oxford, 1968.

* A Select Bibliography Relating to the Zulu People of Natal and Zululand. 1974.
* A Comprehensive Course in the Zulu Language. University of Natal, 1982.
* The Black People and Whence They Came. Magema Magwaza Fuze, translated by Harry Camp Lugg and edited by Anthony Trevor Cope. University of Natal Press, Pietermaritzburg, 1979. (Killie Campbell Africana library. Translation series, No. 1) ISBN 0869801678
* Zulu Phonology, Tonology and Tonal Grammar. 1986.
* UMamazane = Mamazane. R.H. Mthembu, translated into English by D.M. Mzolo and Anthony Trevor Cope. Solo Collective, Cowies Hill, South Africa,2003

### Metswedi
Bosman Stadium

**Bosman Stadium** ke lefelo la metshameko lele dirisetswang go tshameka metshameko kago falogana ko toropong ya moepo ko Brakpan ko Afrika Borwa.

Mo bogologolong sethopa sa rugby sa Falcons sese tsamekang mo liking ya Currie Cup sene dirisa lefelo la metshameko la Bosman Stadium go amogela dithopa tse dineng ditla go tswameka le yone,  ka ene e twaelesegile ele lefelo la sethopa sa Falcons. 

Mo gompienong, lefelo la Bosman Stadium le dirisiwa go tsamekela metshameko kago farologana jaaka ya kgwele ya dinao le rugby. 

Erile ka kgwedi ya Phalane ka 2015, lefelo la motshameko la Bosman Stadium lene la dira ditso morago ga gore go thalosiwe gore etla nna lone lefelo la metsameko lele tla tswarelang motshameko wa 2017 Rugby League World Cup qualifiers magareng ga mafatshe a mabedi a South Africa and Lebanon jaaka bane ba iteisana borathana jaaka dithopha dine di lwela gonna le tshiamelo goya go  tshameka ko metshamekonng ya dichabachaba ya rugby (2017 Rugby League World Cup) ka ngwaga wa 2017. 

*   Bona tsebe e latelan

* **<big>[[:en:List_of_stadiums_in_South_Africa|Maina a mafelo a metshako kago latelelana mo Aforika Borwa]]</big>** 
* **<big>[[:en:List_of_African_stadiums_by_capacity|Mafelo a metshameko mo Africa kago latelana le palo ee leteletsweng go ka tsena mogo one]].</big>**                                                                                                     

Metswedi
Laura Pearson

**Laura Pearson** ke sebini sa mmino wa ballet go tswa kwa Australia. O tsene sekolo kwa ABS kwa Melbourne.

## Tiro
Pearson ga ise a ithutele tsa kapari, ka dinako tsa a santse a le dingwaga di le masome a mabedi, o ne a tsaya loeto go ya kwa Brazil le kwa Ecuador kwa a kopaneng teng le balogi ba kwa Ecuador ba ba neng e le maloko a  lekgotla le le simolotsweng ke ba Peace Corps. Morago ga go simolola ka go reka dijesi kwa Ecuador paka e le nngwe ka ngwaga wa 1976, Pearson o ne a tsaya tshwetso ya go simolola go ithokela a dirisa leina la *Tijuca* kwa New York. Pele o ne a thapa babereki ba kwa Ecuador ba le masome a mararo go mo rokela, palo e, e ene ya oketsega go nna lekgolo le masome a matlhano ka ngwaga wa 1982. Ka nako e o dijesi tsa gagwe tsa borre le bomme, di ne di sa tshwane le dipe tse di neng di rekisiwa,ka fa di utlwalang ka teng fa di tshwarwa, le tiriso ya mekgabisa ya ma India a kwa South America. O ne a fenya seetsele sa Special Coty Award ka ngwaga wa 1982. Ka 1987, New York Times e ne ya tlhalosa gore dijesi tsa Tijuca le ntswa di le bokete di siametse go aparwa a bo a tlhalosa fa batho bantlha go dira tiro ya diatla ba ne ba fetola mmala wa ulu mo dipitseng mo mmolong o o neng o tsweletse o tuka.

Pearson o ne a tloga a dira le dikausu, mme a thapiwa ke ba *Signal Apparel Corporation* go dira tse di rokilweng di le dintsi ka motshine, a dirisa leina la *Laura Pearson USA*. Le fa tse Pearson a di rokileng di ne di tshegeditse mekgabisa le ka fa diutlwalang ka teng mo dilong di tshwana le dijesi, dibaki, le dikete le marokgwe, di ne di nna lobaka ebile di kgatlhisa le morago ga sebaka se seleele. Dilwana tsa gagwe di ne di filwe maina a tshwana le "Laura's Backyard", "Falling leaves" le "Barn Door", di rotloeditswe ke metswedi e e farologaneng, e akaretsa segotlo sa lolwapa lwa moroki ka sebele kwa Sag Harbor New York. Nngwe ya dilwana tsa letlhafula-mariga tsa 1986 go tsena 87 di ne di rotloeditswe ke tebego ya masimo a Uruguay fa o le mo sefofaneng. O tlhalositse fa tiro ya gagwe e le botaki bo bo aparwang,mme ka 1988 Deseret News e supile fa tiro ya gagwe e le kgobokanyo ya dijesi.

Kgwebo ya gagwe ya kaparo e tsere dingwaga di le masome a mabedi le botlhano. Pearson o fudugile kwa Sarasota Florida ka ngwaga wa 2009 mme jaanong o bereka e le morekisi wa matlo.

## Metswedi
Buka ya The Thing Around Your Neck

Buka ya **The Thing Around Your Neck** ke kgobokanyo ya dipolelo-khutswe e e kwadilweng ke mokwadi wa kwa Nigeria Chimamanda Ngozi Adichie, e gatisitswe lantlha ka Moranang ngwaga wa 2009 ke ba Fourth Estate kwa United Kingdom le Knopf kwa United States. E amogetse dikakgolo di le dintsi di akaretsa ya Daily Telegraph e e neng e re " o dira gore go bolela dipolelo go lebege go le motlhofo jaaka pina ya nonyane"; Ba the Times bone ba ne bare " e a gakgamatsa. Fela jaaka baboledi ba dipolelo ba tlhwatlhwa, o dira gore o eletse go balela kwa pele."

## Diteng

* **"Cell One"** (e e gatisitsweng lantlha mo The New Yorker); e mo go yone mosimane o o senyegileng wa ngwana wa morutuntshi a romelwang kwa kgolegelong ya Nigeria mme a iphitlhela kwa seleng ya ntlha.
* **"Imitation"** (e gatisitswe e le lantlha mo Other Voices) e diragalela kwa Philadelphia mme e lebagane le botshelo jwa ga Nkem, mosetsana o e leng mme, o monna wa gagwe o o rekisang tsa botaki a mo etelang kgwedi tse pedi fela mo ngwageng. O itemogela gore mokapelo wa gmonna wa gagwe o fudugetse kwa lolwapeng lwa bone kwa Lagos.
* **"A Private Experience"** (e gatisitswe pele mo Virginia Quarterly Review) mo go yone basadi ba le babedi ba ba iphitlhelang mo gare ga diphuduego gareng ga Bakeresete le BaMuslim, ba iphitlhang mo lebentleleng le le letlotla. Polelo e, e supa thata botsalano le kagiso gareng ga bomme ba ditumelo tse difarologaneng. E supa gape gore go sa kgathalesege gore o wa tumelo efe, kgotso lotso lofe, rotlhe re batho. E bolelwa go dirisiwa leemedi la maemo a motho wa boraro gore babadi ba kgone go tlhaloganya mogopolo o.
* **"Ghosts"** (e gatisitswe lantlha mo Zoetrope:All Story) e morutuntshi o o tlogetseng tiro ka bogodi a tlhatlhanyang ka botshelo jwa gagwe jwa pele.
* **"The Thing Around Your Neck"** (e gatisitswe lantlha mo Prospect 99) mme o o bidiwang Akunna o neelwa teseletso ya mesepele ya kwa America, a bo a ya go nna le malomaagwe; mme o mo dirisa botlhaswa mo go tsa tlhakanelodikobo, o felela a bereka e le morekisi kwa Connecticut. O felela a kopana le monna o a mo ratang, mme fa go ntse go tsweletse, o itemogela dipharologanyo tsa ngwao fa a na le ene.

## Molaetsa
Ditshekatsheko tsa  polelo ya ga Chimamanda Ngozi Adichie ya "The Headstrong Historian" tse di dirilweng ke ba ba buelelang ditshwanelo tsa bomme, di supile fa polelo e, e le tokafatso ya buka ya ga Chinua Achebe ya ngwaga wa 1958 "Things Fall Apart", e lebelela dilo ka leitlho la go buelela bomme kwa borwa jwa Nigeria ba lotso lwa Igbo le maitemogelo a bone le go busiwa ke ba ba kwa bophirima. Chikwenye Okonjo Ogunyemi o kgalela dipadi tsa Nigeria go kgetholola basadi. Elleke Boehmer o akgolela "The Headstrong Historian" go itebaganya le go nonotsha bomme, mo go lemogiwang e le go tokafatsa buka ya ga Achebe ya Things Fall Apart e bo e gwetlha ka fa e neng e leba ditso tsa batho ba Igbo ka teng.

## Metswedi
Tshililo Michael Masutha

**Tshililo Michael Masutha** ke mmueledi wa mo Aforika Borwa yo o tlogetseng sepolotiki. O tshotswe ka ngwaga wa 1965 kwa Valdezia mo Northern Transvaal e mo bogompienong eleng kgaolo ya Limpopo gone mo Aforika Borwa. O kile a nna Minisetara wa tsa itshereletso le ditirelo tsa bogakolodi (Minister of Justice and Correctional Services), mme pele  ga moo a ne a diria ele mmueledi wa ditswanelo tsa setho ka ngwaga wa 1999. O dirile gape jaaka mothusa minisetara wa maranyane le setegeniki(Deputy Minister of Science and Technology) gotloga ka ngwaga wa 2013 go tsena 2014. E ne ya nna ene minisetara wa bobedi wa mona le bogole go dira kafa tlase ga boeteledipele jwa ga tautona Jacob Zuma, jaaka faa tshotswe ele motlhoka pono. Oile a tlhama mokgatlho wa batlhoka pono wa Northern Transvaal Association of the blind ka ngwaga wa 1989.

### Metswedi
Nomaza Nongqunga Coupez

**Nomaza Nongqunga Coupez**  o tsholetswe mo Aforika Borwa ka ngwaga wa 1981, mme ebile ke motlhami wa Undiscover Canvass, kompone ee rotloetsang bataki ba Aforika kwa Fora(France). Esale ele  leloko la Presidential Council for Africa  gotswa ka kgwedi ya Phatwe ka ngwaga wa 2017.

### Ketapele
Coupez ona le digerata gotswa kwa Bloemfontein Tecknicon. Oile a fodugela kwa France ka ngwaga wa 2009, koo afetileng a tsholetsa kana a rotloetsa  ngwao ya se Aforika le go thusa banana ba Aforika ba bataki go itsagale mo mmarakeng wa Eropa( European market) . Ene yare ka ngwaga wa 2015, a supa tiro ya gagwe ya ntlha ya botaki. Coupez one  a tlhama kompone ya Undiscover Canvass go rotloetsa bataki ba Aforika kwa France le go tshwaragana leba madirelo atsa  bogasi( Film) le ba ba dirang mofine(winery) mo Aforika Borwa.  One jaanong ya nna leloko la Presidential Council for Africa, setlamo sa bogakolodi se se tlhamilwe ke tautona wa France  ebong Emmanuel  Macron.

### Metswedi
Bala Usman

**Yusufu Bala Usman** o tshotswe ka ngwaga wa 1945, a tlhokafala ka ngwaga wa 2005, kgwedi ya Lwetse e le malatsi a le masome a mabedi le bone. Ke mantswitswidi wa ditso ebile ke lepolotiki kwa Nigeria, ke mongwe wa baithuti ba ba agileng ditso tsa Nigeria. Ke mosimolodi wa *Centre for Democratic Development, Research and Training* kwa Ahmadu Bello University kwa toropong ya Zaria.

## Botshelo jwa gagwe
Usman o tsholetswe kwa Musawa, kwa kgaolong ya Katsina, rragwe e ne ele Durbin wa kwa Katsina, morrwarragwe e le Usman Nagogo, rragwemogolo e le Sarking Katsina Muhammadu Dikko Dan Gidado, mme mmaagwe e le morwadia Abdullahi Bayero o kileng a nna moeteledipele kwa Kano. O tsene sekolo kwa Musawa Junior Primary School, a ya go tsena gape kwa Kankia Senior Primary School, Minna Senior Primary School le kwa Government College kwa Kaduna. O ne a ya go tsweledisa dithuto kwa University Tutorial College le kwa University of Lancaster kwa a feleleditseng dithuto tsa gagwe tsa Ditso le maranyane a sepolotiki. O ne a boela kwa Nigeria ka ngwaga wa 1967 go nna morutabana kwa Barewa College kwa Zaria kwa a rutileng teng go fitlhelela ka 1971. Usman o simolotse dithuto tsa gagwe tsa morago go kalogo ka ngwaga wa 1970 kwa Ahmadu Bello University, kwa a alogileng teng ka PhD degree ka ngwaga wa 1974. O simolotse go rutuntsha teng ele morutuntshi wa nakwana pele ga a tlhatlhosiwa maemo go tlhomamisiwa.

O nnile mokwaledi wa puso ya Kaduna ka nakwana ka nako ya Nigerian Second Republic, ka fa tlase ga puso ya ga Balarabe Musa.

### Tiro mo go tsa thuto
Usman e ne ele motho o o botlhokwa thata gareng ga baitseanape ba ditso kwa Ahmadu Bello University, ka fa a lebelelang ditso tsa Aforika ka teng go akaretsa go ema nokeng tiriso ya metswedi ya dipuo gammogo le metswedi ya marope le e e mo mokwalong. O ne a dumela gore metswedi yotlhe e kgona go tsaya lotlhakore, mme metswedi e e kwadilweng ke bakwadi ba kwa Europe ga e sekasikiwe mo go lekaneng, go tlhola gore a ga go na se se ntshitsweng kgotsa fa go feteleditsweng . Go ya ka ene moitseanape wa ditso ga a ka ke a kgaoganngwa le thuto gagwe. Nngwe ya tshekatsheko e a e dirileng mo go kwaleng ditso tsa Aforika e akaretsa go kgala Heinrich Barth, o eleng mokwadi o o tlotlilweng mo batithung ba kwa bophirima, Usman o ne a akanya gore Barth o ne a itebagantse thata le popego le mekgwa ya ba a ne a ithuta ka bone, golo mo a neng a dumela gore ke maduo a thotloetso ya ditso tsa go kwala ga batho ba Europe.

## Metswedi
Dorowa

**Dorowa** ke motse  o o mo kgaolong ya Manicaland mo Zimbabwe,dikilomethara di le tharo mo borwa jwa molapo wa Save (Save River)  fela fa godimo ga lecha ya Save, dikilomethara dika nna masome a ferabongwe mo bophirima jwa Mutare. Motse o o goletse mo tikologolong ya moepo oo butsweng   eleng moepo wa Dorowa (Dorowa mine) koo go neng ga bonwa phosphate  ka ngwaga wa 1945. Moepo o o ntsha phosphate yotlhe ya lefatshe la Zimbabwe (155,000 tonnes  e itshitswe gone fa ka ngwaga wa 1996). Motse o o dirisiwa………….

### Moepo
Mo bosheng moepo oo oile wa welwa ke seru fa gonna le kgaogo ya motlakase e ileng ya ama bodiredi mo le di didirisiwa tse di kgologolo e neng ya nna kgwetlho go di baakanya jaaka ditlhotlhwa tsa paakanyo dine diile magoletsa. Dorowa Minerals Limited eile ya kgona go sa amana gope le tsa sepolotiki sa mo gae lemo kgaolong. Go tsamaa ga moeteledipele oo dirileng ka lebaka le leleele, Rre Mafukidze ka ngwaga wa 2012 goile ga tlisa maikutlo a farologaneng mo tirong. Lefa gontse jalo,moepo o ile wa kgona go tshegetsa palo ya bangwe ba babereki ba ba boikanyego ebile ba diretse moepo ka lebaka le leleele  bogolo jang rre Mushaandu yoo dirileng go feta dingwaga dile masome a mararo le botlhano, rre  Chitata, rre Guwa, rre Manzira ga mmogo le rre Maponye, bao  ba dirileng go feta dingwaga dile masome a mabedi. Rre Livingstone Mahwite ene ele mmereki yoo farologaneng,a ganetsana le diemo tse di mmaswe. One a sa bala, a simolotse a bereka jaaka mothusi( garden hand) mo mongweng wa bagolwane mo moepong, mme aseka a ipona tsapa jaaka a feleditse a dira jaaka rra motlakase le letegeniki la megala ( electrician and telephone technician)  mo komponeng.  Moepo o o na le mafelo a bonno ale mabedi eleng Save Heights; lefelo le lentle, le le iketlileng, le apesitse ke ditlhare fa thabeng, dikilomethara tse pedi gotswa fa moepong le motse wa Tongongara oo le one o bokgakala jwa dikhilomithara di le pedi gotswa kwa Save Heights. Moepo o gape ona le kokelwana ee berekang fela sentle mme ebile e thusa le banni  ba ba mo tikologolong. Ena gape le koloi ya sepatela( ambulance) e e thusang mo diemong tse di tlhokang thuso  ya potlako.

### Metswedi
Maria Celestina Fernandes

**Maria Celestine Fernandes**  yo o  tshotsweng  kgwedi ya Lwetse e tlhola malatsi ale lesome le bobedi, ngwaga wa 1945, ke mokwadi wa letso la Angola yoo kwalang dibuka tsa bana. O kwadile gape maboko le dipolelo tse di khutshwane. Pele ga se o dirile jaaka mmaboipelogo le mmueledi. O gapile dikgele di le mokawana go akeretsa Premio Literario Jardim do Livro infantil ,Premio Caxinde do Conto Infantil le Premio Excelentia Literaria( Trofeo Corujao das Letras).

### Botshelo Pele
Maria Celestine Fernandes o tsholetswe kwa Lubango kgwedi ya Lwetsi e tlhola malatsi ale lesome le bobedi ngwaga wa 1945. Rraagwe ene ele modirela puso mme ene o tsene sekole kwa Salvador Correia High school mo Luanda. Fernandes oithutetse tiro ya bo mmaboipelogo kwa Pio XII Institute of social work,mme a iponna bachelors degree in Law gotswa mo lephateng la ba molao mo  Agostinho Neto University.

### Thutego
Ene yare ka ngwaga wa 1975, Fernandes a simolola go dira kwa National Development Bank ya Angola,koo a dirileng teng dingwaga di feta masome a mabedi, a tlhatloga maemo gotswa mo go eteleleng lephata la tsa selegae e nna mothusa mokaedi mo lephateng latsa semolao, mme morago a tlogela tiro ka bogodi. Fernandes o simolotse go kwala moragonyana ka dingwaga tsa bo 1980, pele mo *[[:en:Jornal_de_Angola|Journal de Angola]]* le *[[:en:Organization_of_Angolan_Women|Boletim de Organizacao da Mulher Angolana]]*( OMA). Go tswa ka ngwaga wa 1990 o setse a gatisitse dibuka dile mokawana. Ene ya re ka kgwedi ya Tlhakole ngwaga wa 2016 a tsaa karolo mo moletlong wa…….oo neng o dirilwe ke tautona wa pele wa Portugal,motlotlegi Jorge Sampaio kwa Lisbon. Fernandes ke leloko la mokgatlho wa bakwadi ba Angola (Angolan Writers Union) le  Cha de Caxinde Association.

### Kgatiso tsedi Kgethilweng
Dikgatiso tsa gagwe di akaretsa;

* A borboleta cor de ouro, UEA, 1990
* Kalimba, INALD, 1992
* A árvore dos gingongos, Edições Margem. 1993
* A rainha tartaruga, INALD, 1997
* A filha do soba, Nzila, 2001
* O presente, Chá de Caxinde, 2002
* A estrela que sorri, UEA, 2005
* É preciso prevenir, UEA, 2006
* As três aventureiras no parque e a joaninha, UEA, 2006
* União Arco-Íris, INALD, 2006
* Colectânea de contos, INALD, 2006
* Retalhos da vida, INALD, 1992
* Poemas, UEA, 1995
* O meu canto, UEA, 2004
* Os panos brancos, UEA, 2004
* A Muxiluanda, Chá de Caxinde, 2008

* Kambas para Sempre, Kapulana, 2017

### Dietsele
Dietsele kana dikgele tsa gagwe di akaretsa;

* Prémio Literário Jardim do Livro Infantil, 2010
* Prémio Caxinde do Conto Infantil, 2012
* Prémio Excelência Literária (Troféu Corujão das Letras), 2015

### Metswedi
Battlefields, Zimbabwe

**Battlefields** ke motlaagana mo bophirima jwa kgaolo ya Mashonaland mo Zimbabwe. O mo thoko ga tsela e tona ee tswang Harare eya Bulawayo, magareng ga metse ya Kadoma le Kwekwe. Leina le Battlefields, galea bitswa ka ntlha yafa go kile ganna mohutwa mongwe wa ntwa mo motlaaganeng o, mme  le biditswe fela ka go bo bontsi jwa….bone bo reelelwa ka dintwa tse di neng di itsege jaaka Trafalgar le Tel el-Kebir.

### Kotsi ya Moepo ya 2019
Ene yare ka kgwedi ya Tlhakole ngwaga wa 2019,baepi ba gaota ka bokukuntshwane bale masome a mararo le boferabobedi ba kganelelwa ke metsi a morwalelo mo mekgatsheng ele mebedi ya moepo, morago gago gosomana ga dipula tse di mashetla tse di bakileng go wela ga lebotana. Kgwedi ya Tlhakole ele lesome le bosupa kefa go kgonnwe go falodisiwa batho ba ferabobedi, ditopo dile masome a mabedi le bone di ntshitswe mme bontsi go santse gosa itsewe ko bo leng teng, go tshogelwa dikgobalo kana dintsho.

### Metswedi
Bikita mine

**Moepo wa Bikita** ke one moepo o motona go gaisa wa lithium mo Zimbabwe. Kompone e, e e ikemetseng ka nosi e tshegeditse selekanyo sa lithium ya bokete jwa ditonne di 11 million ya lefatshe. Moepo o o mo kgaolong ya Masvingo mo borwa jwa lefatshe la Zimbabwe.   Moepo wa Bikita ona le motswedi wa lithium ya selekanyo sa 10.8 million tonnes ee sa tlhotlhiwang ya bokete jwa 1.4% , seo se dirang 0.15 tonnes ya lithium kwa bofelong. Ka 2022, kgwedi ya Seetebosigo, kompone ya Sinomine Resource Group eile ya reka  moepo wa Bikita ka madi a selekanyo sa $200 million.

### Metswedi
Ian Farlam SC

**Ian Farlam** SC ke mo Aforika Borwa yo o tlogetseng tiro ya boatlhodi ka bogodi. One a eteletse pele komiti ya ditlhotlhomiso mabapi le kgatlampolo ya batho kwa Marikana ka ngwaga wa 2012.

### Dithutego le botshelo jwa Pele
Farlam o tsholetswe kwa Capetown mme ka 1961 a amogela digerata tsa gagwe tsa molao(LLB) go tswa mo sekolong se segolwane sa ithutelo ditiro sa University of Capetown. Mo ngwageng one oo ene ele ……. Martin Theron.

### Tsa Mmereko
E nnile mosekisi mo kantorong ya babueledi go tloga ka ngwaga wa 1964 go tsena 1968, lantlha kwa Gramstown mme morago aya Capetown. E nnile leloko la Cape Bar ka 1968 mme one a newa maemo a mosekisi mogolo (Senior Council) ka 1981. E rile ka 1988, Farlam a tshwarelela  lekgetho la ntlha jaaka moatlhodi mo Orange Free State Provisional Division mo kgotla kgolo ya ditsheko. Mme ene yare ka kgwedi ya Phalane e rogwa, ngwaga wa 1993, a tlhophiwa jaaka moatlhodi mo Cape Provincial Division mo kgotla kgolo ya ditsheko. Ngwaga wa 2000 one a tlhophiwa jaaka moatlhodi mogolo mo kgotla kgolo ya boikuelo,maemo ao a tshwareletseng go fitlhela a tlogela tiro ka bogodi ka ngwaga wa 2009.

### Botshelo Morago ga Tiro
One a eteletse pele komiti ya ditlhotlhomiso mabapi le kgatlampolo ya batho kwa Marikana ka ngwaga wa 2012.

### Metswedi
Sean Everitt

**Sean Everitt** ke mokatise wa mo Aforika Borwa wa mokgatlho wa rugby (rugby union). Oile a neelwa bokatisi jwa  setlhopha sa Sharks se se tshamekang mo kgaisanyong ya Super Rugby. O katisa gape setlhopha sa Sharks(Currie Cup)  se se gaisanyang mo Currie Cup. Oile a ithola marapo jaaka mokatise wa setlhopha sa Sharks, morago ga tatlhegelo ee botlhoko ebile e tlhabisa ditlhong ya dinno tse di masome mararo le botlhano go lefela.(35-0).

### Metswedi
Thonburi Stadium

**Thonburi Stadium** ke lebala la metshameko le le dirisediwang metshameko yotlhe mo Bangkok, Thailand. Mo bogompienong le dirisediwang thata metshameko ya kgwele ya dinao gape ke legae la setlhopha sa Thonburi United. Lebala le le tshola batho ba selekanyo sa sekete le makgolo a matlhano (1,500).
Prachinburi Provincial Administrative Organization Stadium

**Phrachinburi Provincial Administrative Organization Stadium**  ke lebala la metshameko lele dirisediwang metshameko yotlhe mo kgaolong ya Phrachinburi mo Thailand. Mo bogompienong le dirisediwa thata metshameko ya kgwele ya dinao, gape ke legae la setlhopha sa Phrachinburi University FC. Lebala le le tshola  batho ba selekanyo sa dikete dile tharo.(3,000).
Maria Bird

**Maria Edith Bird**  yoo oneng a  itsege thata ka leina la Marie o tshotswe ka Phukwi ale masome a mabedi le bone  ka ngwaga wa 1891 mme a thokafala ka Phukwi ale masome a mabedi le bothano  ka 1979,  ene ele modiragatsi oo tsholetsweng mo Africa Borwa mme a dira bodiragatsi jwa gagwe ko Enyelane (Britain).  

O tsholetswe ko Pietermaritzburg, Colony of Natalko eneng ele boremelelo ja puso yaga Mmamosodinyana, mme one a tlhokafalela ale dingwaga tse 88 kwa motseng potlana wa Westharm ko a nnileng tleng lobaka. 

Ene ele kokomane ya ga Francis Bird oneng ele mmeti  le  Colonel Christopher Bird  oneng ele mokwaledi mogolo ka nako ya puso ya bokolone (Colonial Secretary) ko  Cape Town Castle ko a  feletseng a fiwa tota kago reelela  lefelo lele itsegeng kago seriletsa ditsa tholegoko kwa Kirstenbosch mo  Africa Borwa bare  Colonel Bird's Bath. 

Mme mmagwe one a fudusa bana ba gagwe ko Natal Colony aba isa kwa UK goya go tsena dikole ko Maria aneng  a tsena ko Scottish convent.

Go fetseng sekole sa gagwe one a go ithuta mmino wa Dalcroze eurhythmics ko tase ga thotoletso yaga  Émile Jaques-Dalcroze in Dessau. 

Maria Bird one a thusa go tlhama lego semodia BBC Children's Television le tsala ya gagwe Freda Lingstrom ko gape aneng a simolodia kopone ya bodiratsi ya Westerham Arts e eneng ya thamiwa ke kompone ya BBC go dira simolola mananeo a ditshwantso tsa motshikinyego tsedi neng di akeretsa engwe eneng e bitswa ''The Woodentops'' (1955), *[[:en:Flower_Pot_Men|Flower Pot Men]]* (1952) le *[[:en:Andy_Pandy|Andy Pandy]] (1950).*  *B*oremelelo ja kompone ya WesterhamArts  ene ele ko Chartwell Cottage ee neng ele yaga Bird and Lingstrom eneng ya felelwa e filwe National Trust ee bapileng le Chartwell Estate.

Maria le Freda  bane ba aga ntlwana mo tshikwaneng mo lapeng eneng ko eneng ditswantsho tsa mosikinyego di diriwang teng. Mo bodiragatsing ka gagwe ene ele mokwadi ,moranodi  ebile ele moopedi . 

**Metswedi**
Mogogi Gabonamong

**Mogogi Gabonamong** yo o tshotsweng ka kgwedi ya Lwetsi e tlhola malatsi ale lesome, ngwaga wa 1982 ke rre wa motswana. Ke  motshameki wa pele wa kgwele ya dinao, yo o tshamekileng legare la itshereletso kana jaaka mosireletsi mo ditlhopheng di le  mmalwa, goakaretsa Bloemfontein Celtic e e mo legatong le le ko godimo la kgwele ya dinao mo Aforika Borwa eleng South African Premier League le mo Botswana. Ka ngwaga wa 2011, Mogogi ene ele ene motshameki yo o amogelang go gaisa mo Botswana ;$354,000(USD).

### Ditlhopha Tse A Di Tshameketseng
Gabonamong o tshameketse ditlhopha  di akaretsa  Supersport United, Engen Santos, Township Rollers, FC Satmos, Caledonia AIA le Mogoditshane Fighters. Mo dingwageng tsa gagwe tsa bonana, Mogogi one a  ya ditekong kwa setlhopheng se setona kwa Europe ebong Manchester United.

### Tiro Kwa Mafatsheng
Fa e sale go tswa ka motshameko wa gagwe wa ntlha mo setlhopheng sa sechaba(Botswana) ale dingwaga di le lesome le borataro, ngwaga wa 1999, Mogogi  gaaise e tlhoke go nna karolo ya setlhopha se se emetseng lefatshe.

### International Goals

### Metswedi


### Magokaganyi aa kwa Ntle
Mogogi Gabonamong at National-Football- teams.com
Masego Ntshingane

**Masego Ntshingane**( a tshotswe 14 , Ngwanatsele 1978) ke motshameka gare wa pele wa motswana. O tshameketse setlhopha se segolwane sa  Botswana ( Botswana National Football team) go tswa ka ngwaga wa 1997 go fitlhela ka ngwaga wa 2006. Ntshingane o tshamekile gape kwa United States of America.

## Magokaganyi aa kwa Ntle
Masego Ntshingane at National -Football- Teams.com

## Metswedi
Tansey Coetzee

**Tansey Coetzee**  yo o tshotsweng ka kgwedi ya Phalane e tlhola malatsi a ferabobedi ngwaga wa 1984, ke 

mmabontle wa  mo Aforika Borwa yo o tshegeditseng tlotla ya mma Aforika Borwa ya ngwaga wa 2007( Miss South Africa,2007). Ene ya re morago aya go emela lefatshe la Aforika Borwa kwa dikgaisanong tsa mmalobopo tsa 2008 kwa Nha Trang, Vietnam koo a ileng a nna mongwe wa basetsana ba ba lesome le botlhano ba ba mo legatong la seka ma kgaola kgang. Keene fela mma Aforika Borwa wa ntlha mo ditsong wa letso lele kopaneng go fitlhelela maemo aa kwa godimo mo dikgaisanong tsa mmalobopo le mma mafatshefatshe. Ke bale bane fela bo mma Aforika Borwa ba ba kileng ba kgona kana ba fitlhelela se. O tsene sekole se segolwane kwa Rooderport mo Allen Glen High School.

### Tshedimosetso
One gape a emela lefatshe la ga bone mo dikgaisanong tsa mma mafatshefatshe tsa 2008 mo Johannesburg gone mo Aforika Borwa, ka kgwedi ya Morule e tlhola malatsi ale lesome le boraro, ngwaga wa 2008. koo eneng ele mongwe wa ba ba tlhano baba itlhomileng ko pele.

### Metswedi